《次韵张子乔来见》
宋代·陈著

人生自多事，本是一蘧庐。
忽忽梦柯外，累累炊剑余。
清吟投病枕，细读当医书。
此去更何日，相过话索居。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。